A Bizottság határozata

(2001. március 30.)

a 64/432/EGK, a 90/426/EGK, a 91/68/EGK és a 92/65/EGK tanácsi irányelv és a 94/273/EK bizottsági határozat mellékleteinek az állatok szállítás során történő védelmével kapcsolatos módosításáról

(az értesítés a C(2001) 965. számú dokumentummal történt)

(EGT vonatkozású szöveg)

(2001/298/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 95/29/EK irányelvvel [1] módosított, az állatok szállítás közbeni védelméről, valamint a 90/425/EGK és a 91/496/EGK irányelv módosításáról szóló, 1991. november 19-i 91/628/EGK tanácsi irányelvre [2] és különösen annak 6. cikke (2) bekezdésére,

tekintettel a legutóbb a 95/176/EK bizottsági határozattal [3] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [4] és különösen annak 10. cikke (3) bekezdés a) pontjának vii. alpontjára,

Mivel:

(1) A 91/628/EGK irányelv 13. cikkének (3) bekezdésében foglalt követelménynek megfelelően a Bizottság 2000. december 6-án jelentést [5] fogadott el arról, hogy az állatok szállítás során történő védelméről szóló 91/628/EGK irányelv módosításáról szóló, 1995. június 29-i 95/29/EK tanácsi irányelv végrehajtása óta a tagállamok milyen tapasztalatokat szereztek.

(2) E jelentés következtetései alapján, továbbá azért, hogy felhívják a bizonyítványok kiállításáért felelős állatorvosok figyelmét az állatok szállítás során történő védelmével kapcsolatos feladataikra, szükség van az ezen állatok számára kiállított egészségügyi bizonyítványok kiegészítésére.

(3) A legutóbb a 2000/504/EK bizottsági határozattal [6] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvet [7], a legutóbb a csatlakozási okmánnyal [8] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvet [9], a legutóbb a 94/953/EK bizottsági határozattal [10] módosított, a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvet [11], a 92/65/EGK irányelvet és az Egyesült Királyságban és Írországban történő forgalomba hozatal céljából a nem ezen országokból származó kutyákra és macskákra vonatkozó állatorvosi bizonyítvány kiállításáról szóló, 1994. április 18-i 94/273/EK bizottsági határozatot [12] ennek megfelelően módosítani kell.

(4) Az e határozatban bevezetett kiegészítő nyilatkozat nem mentesíti a fuvarozókat a hatályos közösségi rendelkezések szerinti, különösen pedig a szállítandó állatok alkalmasságára vonatkozó kötelezettségeik alól.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A 64/432/EGK, a 90/426/EGK és a 91/68/EGK irányelv melléklete az e határozat I. mellékletében foglaltak szerint módosul.

(2) A 92/65/EGK irányelv E. melléklete az e határozat II. mellékletében foglaltak szerint módosul.

(3) A 94/273/EK határozat melléklete az e határozat III. mellékletében foglaltak szerint módosul.

2. cikk

Ezt a határozatot a bizonyítvánnyal 2001. július 31. után ellátott állatokra kell alkalmazni.

3. cikk

Ennek az irányelvnek a tagállamok a címzettjei.

Kelt Brüsszelben, 2001. március 30-án.

a Bizottság részéről

David Byrne

a Bizottság tagja

[1] HL L 148., 1995.6.30., 52. o.

[2] HL L 340., 1991.12.11., 17. o.

[3] HL L 117., 1995.5.24., 23. o.

[4] HL L 268., 1992.9.14., 54. o.

[5] COM(2000) 809.

[6] HL L 121., 1964.7.29., 1977/64. o.

[7] HL L 201., 2000.8.9., 6. o.

[8] Az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány, I. melléklet, a csatlakozási okmány 29. cikkében hivatkozott lista, V. Mezőgazdaság, E. Állat-egészségügyre és állattenyésztés-technológiára vonatkozó jogszabályok (HL C 241., 1994.8.29., 132. o.)

[9] HL L 224., 1990.8.18., 42. o.

[10] HL L 371., 1994.12.31., 14. o.

[11] HL L 46., 1991.2.19., 19. o.

[12] HL L 117., 1994.5.7., 37. o.

--------------------------------------------------

I. MELLÉKLET

1. A 64/432/EGK irányelv a következőképpen módosul:

Az F. melléklet a következőképpen módosul:

a) az 1. bizonyítványminta C. szakaszában a tanúsítandó követelmények számozott listája az alábbi ponttal egészül ki:

"6. a szemle időpontjában a fenti állatok a 91/628/EGK [12] Ez a nyilatkozat nem mentesíti a fuvarozókat a hatályos közösségi rendelkezések szerinti, különösen pedig a szállítandó állatok alkalmasságára vonatkozó kötelezettségeik alól. irányelv rendelkezéseivel összhangban a tervezett szállításra alkalmasak voltak."

Amennyiben a 2000/504/EK [2] határozat rendelkezéseit kell alkalmazni, a fenti bekezdést (7) bekezdésre kell átszámozni;

b) a 2. bizonyítványminta C. szakaszában a tanúsítandó követelmények számozott listája az alábbi bekezdéssel egészül ki:

"6. a szemle időpontjában a fenti állatok a 91/628/EGK [8] Ez a nyilatkozat nem mentesíti a fuvarozókat a hatályos közösségi rendelkezések szerinti, különösen pedig a szállítandó állatok alkalmasságára vonatkozó kötelezettségeik alól. irányelv rendelkezéseivel összhangban a tervezett szállításra alkalmasak voltak."

2. A 90/426/EGK irányelv a következőképpen módosul:

a) a B. mellékletben a tanúsítvány az alábbi ponttal egészül ki:

"f) a szemle időpontjában a 91/628/EGK [e] Ez a nyilatkozat nem mentesíti a fuvarozókat a hatályos közösségi rendelkezések szerinti, különösen pedig a szállítandó állatok alkalmasságára vonatkozó kötelezettségeik alól. irányelv rendelkezéseivel összhangban a tervezett szállításra alkalmas volt."

b) a C. mellékletben a bizonyítványminta IV. szakasza az alábbi ponttal egészül ki:

"6. a szemle időpontjában a 91/628/EGK [d] Ez a nyilatkozat nem mentesíti a fuvarozókat a hatályos közösségi rendelkezések szerinti, különösen pedig a szállítandó állatok alkalmasságára vonatkozó kötelezettségeik alól. irányelv rendelkezéseivel összhangban a tervezett szállításra alkalmas volt/alkalmasak voltak."

3. A 91/68/EGK irányelv a következőképpen módosul:

Az E. melléklet a következőképpen módosul:

A szöveg a következőkkel egészül ki:

- az I. bizonyítványminta V. szakaszának G) pontjaként,

- a II. bizonyítványminta V. szakaszának H) pontjaként,

- a III. bizonyítványminta V. szakaszának K) pontjaként,

"a szemle időpontjában a fenti állatok a 91/628/EGK [5] Ez a nyilatkozat nem mentesíti a fuvarozókat a hatályos közösségi rendelkezések szerinti, különösen pedig a szállítandó állatok alkalmasságára vonatkozó kötelezettségeik alól. irányelv rendelkezéseivel összhangban a tervezett szállításra alkalmasak voltak."

[2] HL L 201., 2000.8.9., 6. o.

--------------------------------------------------

II. MELLÉKLET

A 92/65/EGK irányelv E. melléklete helyébe a következő melléklet lép:

E. MELLÉKLET

+++++ TIFF +++++

--------------------------------------------------

III. MELLÉKLET

A 94/276/EK irányelv melléklete helyébe az alábbi melléklet lép:

MELLÉKLET

+++++ TIFF +++++

+++++ TIFF +++++

--------------------------------------------------